62018TJ0192_RES
Vec T‑192/18
Rietze GmbH & Co. KG
proti
Úradu Európskej únie pre duševné vlastníctvo
Rozsudok Všeobecného súdu (ôsma komora) zo 6. júna 2019
„Dizajn Spoločenstva – Konanie o výmaze – Medzinárodný zápis, v ktorom je vyznačená Európska únia – Zapísaný dizajn Spoločenstva zobrazujúci vozidlo VW Caddy – Skorší dizajn Spoločenstva – Dôvod výmazu – Osobitý charakter – Informovaný užívateľ – Celkovo odlišný dojem – Článok 6 a článok 25 ods. 1 písm. b) nariadenia (ES) č. 6/2002 – Dôkazné bremeno zaťažujúce navrhovateľa výmazu – Požiadavky súvisiace s vyobrazením skoršieho dizajnu“
Dizajny Spoločenstva – Dôvody neplatnosti – Absencia osobitného charakteru – Dizajn, ktorý nevyvolával u informovaného užívateľa celkový dojem, ktorý sa odlišoval od celkového dojmu, ktorý vyvolával skorší dizajn – Celkové posúdenie všetkých prvok skoršieho dizajnu
[Nariadenie Rady č. 6/2002, článok 6 ods. 1 a článok 25 ods. 1 písm. b)]
(pozri body 19, 20)
Dizajny Spoločenstva – Dôvody neplatnosti – Absencia osobitného charakteru – Informovaný užívateľ – Pojem
[Nariadenie Rady č. 6/2002, článok 6 ods. 1 a článok 25 ods. 1 písm. b)]
(pozri body 28 – 30)
Dizajny Spoločenstva – Dôvody neplatnosti – Absencia osobitného charakteru – Dizajn, ktorý nevyvolával u informovaného užívateľa celkový dojem, ktorý sa odlišoval od celkového dojmu, ktorý vyvolával skorší dizajn – Vyobrazenie vodila VW Caddy
[Nariadenie Rady č. 6/2002, článok 6 ods. 1 písm. b) a článok 2, článok 25 ods. 1 a článok 106f]
(pozri body 32, 44 – 48, 54, 63 – 65)
Súdne konanie – Návrh na začatie konania – Formálne náležitosti – Zhrnutie dôvodov, na ktorých je návrh založený – Podobné požiadavky pre výhrady uplatnené na podporu žalobného dôvodu
[Štatút Súdneho dvora, článok 21 prvý odsek a článok 53 prvý odsek; Rokovací poriadok Všeobecného súdu, článok 177 ods. 1 písm. d)]
(pozri bod 53)
Dizajny Spoločenstva – Vzdanie sa a neplatnosť – Návrh na výmaz založený na existencii skoršieho dizajnu – Dôkazné bremeno – Požiadavky súvisiace s vyobrazením skoršieho dizajnu
[Nariadenie Rady č. 6/2002, články 5 až 7 a článok 25 ods. 1 písm. b)]
(pozri body 59 – 62)
Zhrnutie
Všeobecný súd v rozsudku Rietze/EUIPO ‐ Volkswagen (Vozidlo VW Caddy) (T‑192/18), vydanom 6. júna 2019, potvrdil rozhodnutie Úradu Európskej únie pre duševné vlastníctvo (EUIPO), podľa ktorého dizajn zobrazujúci vozidlo VW Caddy je v zmysle článku 5 nariadenia č. 6/2002 (
1
) nový, a v zmysle článku 6 tohto nariadenia má osobitý charakter. Táto vec má svoj pôvod v konaní o výmaze na návrh žalobkyne, spoločnosti Rietze, nemeckej spoločnosti, ktorá uvádza na trh zmenšené modely vozidiel. Sporným dizajnom bol dizajn označujúci vozidlo VW Caddy uvedený na trh spoločnosťou Volkswagen v roku 2011. Na preukázanie sprístupnenia skoršieho dizajnu žalobkyňa odkázala na predchádzajúci dizajn tohto vozidla, a teda na dizajn vozidla VW Caddy (2K) Life uvedený na trh v roku 2004.
Všeobecný súd v prvom rade zamietol tvrdenie žalobkyne, podľa ktorého EUIPO mal po prvé vyvážiť charakteristické znaky kolidujúcich dizajnov, po druhé analyzovať ich spoločné body a po tretie rozlišovať medzi ich estetickými a technickými znakmi.
V druhom rade Všeobecný súd zamietol tvrdenie žalobkyne, podľa ktorého EUIPO nezohľadnil niektoré dôkazy, na ktorých boli uvedené obrázky skoršieho dizajnu. Všeobecný súd pripomína, že prináleží účastníkovi konania, ktorý podal návrh na výmaz, poskytnúť presné a úplné vyobrazenie skoršieho dizajnu a že sa nemohlo požadovať od odvolacieho senátu, aby skombinoval rôzne vyobrazenia výrobku, v ktorom bol stelesnený skorší dizajn, alebo aby nahradil prvok, ktorý sa objavuje na väčšine vyobrazení, prvkom, ktorý sa objavuje len na jedinom vyobrazení.
Všeobecný súd v dôsledku toho zamietol žalobu.
(
1
)	Nariadenie Rady (ES) č. 6/2002 z 12. decembra 2001 o dizajnoch spoločenstva (Ú. v. ES L 3, 2002, s. 1; Mim. vyd. 13/027, s. 142).